CELEX: C2005/330/01
Language: sk
Date: 2005-12-24 00:00:00
Title: Rozsudok Súdneho dvora (veľká komora) z  15. novembra 2005  vo veci C-392/02: Komisia Európskych spoločenstiev proti Dánskemu kráľovstvu (Nesplnenie povinnosti členským štátom — Vlastné zdroje Spoločenstiev — Clo dlžné na základe právnych predpisov, ktoré nebolo vybrané v nadväznosti na chybu vnútroštátnych colných orgánov — Finančná zodpovednosť členských štátov)

24.12.2005   
            
            
               SK
            
            
               Úradný vestník Európskej únie
            
            
               C 330/1
            
         
      ROZSUDOK SÚDNEHO DVORA
   
   (veľká komora)
   z 15. novembra 2005
   vo veci C-392/02: Komisia Európskych spoločenstiev proti Dánskemu kráľovstvu (1)
   
   (Nesplnenie povinnosti členským štátom - Vlastné zdroje Spoločenstiev - Clo dlžné na základe právnych predpisov, ktoré nebolo vybrané v nadväznosti na chybu vnútroštátnych colných orgánov - Finančná zodpovednosť členských štátov)
   (2005/C 330/01)
   Jazyk konania: dánčina
   Vo veci C-392/02, Komisia Európskych spoločenstiev (splnomocnení zástupcovia: H.-P. Hartvig a G. Wilms) proti Dánskemu kráľovstvu (splnomocnený zástupca: J. Molde), ktorého v konaní podporujú: Belgické kráľovstvo (splnomocnená zástupkyňa: A. Snoecx), Spolková republika Nemecko (splnomocnený zástupca: W.-D. Plessing, za právnej pomoci D. Sellner a U. Karpenstein, Rechtsanwälte), Talianska republika (splnomocnený zástupca: I. M. Braguglia, za právnej pomoci G. de Bellis, avvocato dello Stato), Holandské kráľovstvo (splnomocnené zástupkyne: H. G. Sevenster a J. van Bakel), Portugalská republika (splnomocnení zástupcovia: L. Fernandes, Â. Seiça Neves a J. A. dos Anjos), Švédske kráľovstvo (splnomocnení zástupcovia: A. Kruse, ako aj K. Wistrand a A. Falk), ktorej predmetom je žaloba o nesplnenie povinnosti podľa článku 226 ES, podaná 7. novembra 2002, Súdny dvor (veľká komora), v zložení: predseda V. Skouris, predsedovia komôr P. Jann, C. W. A. Timmermans, A. Rosas a J. Makarczyk, sudcovia C. Gulmann, A. La Pergola, J.-P. Puissochet, S. von Bahr (spravodajca), P. Kūris, U. Lõhmus, E. Levits a A. Ó Caoimh, generálny advokát: L. A. Geelhoed, tajomník: H. von Holstein, zástupca tajomníka, vyhlásil 15. novembra 2005 rozsudok, ktorého výrok znie:
   
               1.
            
            
               Dánske kráľovstvo si tým, že dánske orgány nesprístupnili Komisii Európskych spoločenstiev čiastku 140 409,60 DKK vlastných zdrojov a príslušné úroky z omeškania počítané od 20. decembra 1999, nesplnilo povinnosti, ktoré mu vyplývajú z práva Spoločenstva, a predovšetkým porušilo články 2 a 8 rozhodnutia Rady 94/728/ES, Euratom z 31. októbra 1994 o systéme vlastných zdrojov Európskych spoločenstiev.
            
         
               2.
            
            
               Dánske kráľovstvo je povinné nahradiť trovy konania.
            
         
               3.
            
            
               Belgické kráľovstvo, Spolková republika Nemecko, Talianska republika, Holandské kráľovstvo, Portugalská republika a Švédske kráľovstvo znášajú vlastné trovy konania.
            
         
      (1)  Ú. v. EÚ C 31, 8.2.2003.